《秦淮渔笛》
明代·陆深

桃花新水满江流，一棹波连白鹭洲。网趁夕阳鱼在柳，酒随村店蚁初篘。

高怀閒弄江梅晓，古调遥翻嶰竹秋。几度曲终潮正落，有人指点说东游。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。